NaiveNeuron/SloPal huggingface dataset:
Zelník, Štefan, poslanec NR SR (2017-12-21):
Ďakujem pekne za slovo. Ja chcem poďakovať, Alan, že si sa venoval práve tým dvom bodom, o ktorých hovoril pán prezident, a teda že vecná diskusia. Dá sa s tými argumentáciami súhlasiť, ale práve preto sám hovoríš, a veľmi správne, že chýbajú peniaze v rezorte, je vnútorná zadlženosť, ale systémovo my predsa nemôžeme donekonečna hovoriť o tom, že to bude sanovať zdravotníctvo, aj platy. Čiže tu sa musia nájsť úplne iné mechanizmy. A odpočítateľná odvodová položka, prakticky sme požičali, zdravotníci, niekomu peniaze na to, aby sa zdvihli mzdy. Práve preto, aby sa zvýšila zamestnanosť obyvateľstva, aby dostali väčšie platy. Ale tá doba, kedy toto bolo, už pominula a my naozaj nemôžeme si dovoliť práve kvôli tým argumentom, ktoré si veľmi správne povedal, málo je peňazí, vnútorná zadlženosť a my ideme ešte, poviem, saturovať skupiny obyvateľstva z peňazí, ktoré majú ísť zo zdravotníctva. Ja som za to, aby sa zdvihli čisté mzdy pre všetkých zamestnancov, aby sa znížila nezamestnanosť, ale nemôže to byť na úkor platieb cez zdravotné poisťovne. Ďakujem pekne.
Blanár, Juraj, podpredseda NR SR (2022-03-15):
Pani poslankyňa, bude mať priestor vo faktickej poznámke, prihláste sa.
Tabák, Romana, poslankyňa NR SR (2023-06-21):
Chcela by som vám povedať, že pod lampou je najväčšia tma, dávajte si pozor na pani Marcinkovú, lebo toto nebola posledná manipulácia a SaS je strana darmožráčov, ktorá musí zmiznúť z našej politickej scény.
Sulík, Richard, predseda NR SR (2011-06-02):
Prosím, hlasujte teraz o tom, že predložený návrh postúpime do tretieho čítania. (Hlasovanie.) Prítomných 146 poslancov, hlasovalo 76 za, 70 proti. Schválili sme, že tento návrh zákona postúpime do tretieho čítania . A otváram rozpravu v treťom čítaní. Pýtam sa, kto sa chce prihlásiť. Pán poslanec Abrhan sa nechce prihlásiť. Inak nik. Vyhlasujem rozpravu za skončenú. A pristúpime k hlasovaniu o návrhu zákona ako o celku.
Kaník, Ľudovít, poslanec NR SR (2014-04-02):
Prosím o stiahnutie tlače 910, to je poradové číslo 54 z rokovania. (Hlasy v sále.)
Šeliga, Juraj, podpredseda NR SR (2021-03-18):
Ďakujem. Prezentujme sa, prosím, a hlasujme. (Hlasovanie.) Prítomných 127, za 97, proti 2, zdržalo sa 28, hlasovali všetci prítomní. Konštatujem, že tieto body zo spoločnej správy sme schválili. Nech sa páči.
M. Maďarič, minister kultúry SR: (2006-12-12):
Ide o medzinárodnú zmluvu prezidentskej povahy, ktorá podlieha vysloveniu súhlasu Národnej rady a následnej ratifikácii prezidentom Slovenskej republiky, zmluvnou stranou tohto dohovoru, sa stalo, je to aj Európska únia po rozhodnutí Rady ministrov. A tento dohovor vstúpi do všeobecnej platnosti potom, čo ho bude ratifikovať 30 štátov. K dnešnému dňu uložilo ratifikačné listiny 18 štátov. Cieľmi dohovoru hlavnými sú chrániť a podporovať rozmanitosť kultúrnych prejavov, predovšetkým v situáciách, keď sú tieto kultúrne prejavy nejakým spôsobom ohrozované alebo rušené, podporovať dialóg medzi kultúrami. A dôležitým cieľom je opätovne potvrdiť zvrchované právo štátov, zachovať, prijať, implementovať také politiky a opatrenia, ktoré považujú za vhodné a potrebné na ochranu a podporu rozmanitostí kultúrnych prejavov na svojom území. Toto je aj hlavná zásada tohto dohovoru a hlavné právo zmluvných strán na svojom vlastnom území prijímať takéto opatrenia. Pre ilustráciu uvediem, že k takýmto opatreniam patria regulačné opatrenia na ochranu a podporu rozmanitostí kultúrnych prejavov, opatrenia, ktorých cieľom je poskytnúť domácemu nezávislému kultúrnemu priemyslu prístup k prostriedkom produkcie šírenia distribúcie kultúrnych aktivít, tovarov a služieb, opatrenia, ktoré majú za cieľ poskytovanie finančných zdrojov pre verejné inštitúcie, opatrenia, ktorých cieľom je podporovať rozmanitosť médií, a to aj prostredníctvom programovej služby verejnoprávnych médií. Tento dohovor má širokú podporu v kultúrnej obci slovenskej. Na túto tému sa usporiadalo viacero seminárov za naozaj širokej podpory kultúrnej obce, takže odporúčam Národnej rade vysloviť súhlas s týmto dohovorom. Ďakujem pekne, pán predsedajúci.
D. Lipšic, poslanec: (2008-06-17):
Obidva výbory tento návrh prerokovali a odporúčali Národnej rade podľa čl. 86 písm. d) ústavy s dohodou vysloviť súhlas. Gestorský výbor na základe stanovísk príslušných výborov vyjadrených v ich uzneseniach a stanovísk poslancov gestorského výboru vyjadrených v rozprave k tomuto návrhu odporúča Národnej rade podľa čl. 86 písm. d) ústavy vysloviť s Dohodou medzi Slovenskou republikou a OSN o výkone trestov uložených Medzinárodným trestným tribunálom pre bývalú Juhosláviu súhlas. Spoločná správa výborov Národnej rady o prerokovaní návrhu na vyslovenie súhlasu Národnej rady s touto dohodou vrátane návrhu uznesenia Národnej rady bola schválená uznesením ústavnoprávneho výboru č. 413 zo 17. júna 2008. Pán predseda, skončil som, otvorte, prosím, rozpravu.
Klus, Martin, poslanec NR SR (2016-09-12):
Ďakujem za slovo. No ja chcem oceniť to, že Parlamentný inštitút nám dal k dispozícii túto štúdiu v rekordne krátkom čase. Určite nebolo jednoduché zozbierať jednotlivé tie materiály a porovnať ich. A som veľmi rád, že kolegyňa Remišová spomenula vo svojom vystúpení aj tie konkrétne čísla, kde a čo, akým spôsobom funguje. Treba ale dodať, že politická kultúra v jednotlivých týchto krajinách je pomerne zásadne rozdielna oproti tomu, akú máme tu na Slovensku. Čiže porovnávať tieto hrubé čísla alebo všeobecne tie fakty, ktoré sú uvedené v štúdii s tým, čo sa deje tu na Slovensku, je síce možné, ale nie celkom korektné. Ako príklad uvediem napríklad Britský parlament, ktorý je z môjho pohľadu etalónom akejsi kultúry a demokracie. A realita je taká, že práve v tomto parlamente poslanci na seba pomerne bežne kričia. A ono to súvisí aj s tým, že napríklad sedenie v tomto parlamente je celkom rozdielne oproti tomu, ktoré máme my tu. Napríklad ja zo svojho miesta, pokiaľ na mňa niekto reaguje zozadu, čo je asi dosť pravidelné, keďže sedím tu vpredu, tak sa musím obzerať a nie je to celkom to, ako by mala podľa môjho názoru byť rozložená Národná rada alebo, keď chceme, parlament. Čiže už to samo o sebe to asi nezmeníme tu na Slovensku, ale už to samo o sebe predstavuje istú rovnosť medzi poslancami, ktorú som zdôrazňoval aj vo svojom príspevku a vďaka nej je potom omnoho jednoduchšie, aby si poslanci mohli vymieňať možno niekedy až príliš emotívnym spôsobom názory na predkladané návrhy zákonov. Čiže áno, porovnávajme a som rád, že máme túto štúdiu k dispozícii, určite dobre poslúži aj študentom politológie na vysokých školách, ale naozaj nemôžme to brať v absolútnej miere a ako hovorím, urobme si „tour“ po niektorých európskych parlamentoch v čase rokovania a uvidíte aj predkladatelia tohto návrhu zákona, že ten rozdiel je viac ako markantný.
Zajac, Pavol, poslanec NR SR (2015-09-23):
Vážený pán kolega Madej, vy ste na úvod svojho vystúpenia povedali, že vy musíte alebo realizujete nápady opozičných poslancov. Ono to tak je, opozícia nemá väčšinu v tomto parlamente, tak keď vy sa nepridáte ku tým nápadom, tak oni logicky nemôžu prejsť. A tak to bolo aj v minulosti, keď napríklad som opakovane navrhoval, aby úžernícke spoločnosti nemohli chcieť po slovenských občanoch stovky a tisícky percent, a dvakrát ste to odmietli. Nakoniec ste prišli s tým návrhom zákona, ktorý bol v takej istej podobe, a takisto bola tá výška stanovená, ako som to navrhoval ja. Kolega Hlina navrhoval opatrenia, aby sa sprísnili exekúcie. Jeho návrh zákona ste odmietli, prišli ste vy s riešením, ktoré bolo podobné. Takisto nebankovky dneska musia byť licencované. To bol tlak opozičných poslancov, ktorí navrhovali, a pridali sa k tomu aj médiá a pod spoločenským tlakom ste reagovali aj vy. A že teraz prichádzate s riešeniami pre občanov Slovenska, lebo sa blížia voľby, nás to teší, že preberáte aj naše návrhy zákonov. Mňa teší, že včera sa schválilo to, že urbariáty nebudú nezmyselne musieť platiť daňové licencie. Mňa teší, že včera ste schválili to, aby šesťmiestne autá neplatili taký registračný poplatok. Ale v minulosti sme to navrhovali. Takže blížia sa voľby, robíte už si predvolebnú kampaň, ale keď je to na prospech občanov Slovenska, nás to teší. Ale toto je naša práca, my musíme na tieto problémy poukazovať a pod spoločenským tlakom dokážete niekedy aj reagovať. Ďakujem.
Kočiš, Eduard, poslanec NR SR (2021-03-31):
Ďakujem, pán predsedajúci. Pani kolegyňa Pleštinská, naozaj vítam vašu iniciatívu, pretože rozprávali ste z praxe ako starostka obce, teda viete, kde tú samosprávu tá topánka tlačí v rámci tohto vizuálneho smogu, takže určite ste ako jedna z predkladateliek tohto zákona mali k tomu čo povedať. Takže naozaj ešte raz veľká vďaka, že ste sa do tejto iniciatívy pustili. Naozaj je to zákon starý, je to zákon z roku ´76, ktorý sa novelizuje, takže hovorím, v tej dobe takáto problematika nemusela byť riešená, určite ten zákon bol koncipovaný úplne inak, ale dnešná situácia si vyžaduje úplne iné riešenie. Čo som zabudol vo svojej predchádzajúcej faktickej poznámke vyzdvihnúť, to, že reklamná stavba sa stáva iba stavbou dočasnou a na dobu určitú teda. Takže toto naozaj veľmi kvitujem, pretože odstránenie týchto stavieb bolo v minulosti často viac ako komplikované, nakoľko, ako pán predkladateľ Lehotský sám poznamenal, dochádzalo tam prepisovanie z firmy A na firmu B, z firmy B na firmu Y, takže bolo to veľmi komplikované, ale verím tomu, že táto iniciatíva, táto vaša veľmi dobrá myšlienka bude podporená naprieč celým politickým spektrom v pléne Národnej rady Slovenskej republiky, a práve takto by mala vyzerať práca poslancov, čiže nájsť správne a spoločné rozhodnutie, ktoré bude naozaj pre dobro celej spoločnosti a občanov Slovenskej republiky. Takže, pani starostka, naozaj veľmi pekne ďakujem.
Blanár, Juraj, podpredseda NR SR (2023-05-24):
Ďakujem, pán spravodajca. Otváram všeobecnú rozpravu, do ktorej som opäť nedostal prihlášku písomnú, preto dávam možnosť sa prihlásiť ústne do rozpravy. Konštatujem, že nikto sa nehlási. Vyhlasujem všeobecnú rozpravu za uzavretú. Prerušujem rokovanie o tomto bode a budem o ňom hlasovať zajtra o 17.00 hod. Ďakujem pánovi navrhovateľovi, pánovi spravodajcovi. Ďakujem aj vám, vážené kolegyne, kolegovia, uzatváram dnešný rokovací deň, prajem vám pekný večer a budeme pokračovať zajtra o 8.00 hod. ráno. (Prerušenie rokovania o 20.00 hodine.) 2
B. Bugár, podpredseda NR SR: (2002-05-16):
(Hlasovanie.) Prítomných je 113 poslancov, za 112, nehlasoval 1. Konštatujem, že Národná rada pridelila návrh zákona výborom, určila gestorský výbor, ako aj lehotu výborom na prerokovanie návrhu zákona v druhom čítaní. Pokračujeme v hlasovaní o vládnom návrhu zákona o skupinových výnimkách zo zákazu dohôd obmedzujúcich hospodársku súťaž a o zmene a doplnení niektorých zákonov , tlač 1520. Spravodajcom je pán poslanec Antecký. Nech sa páči, máte slovo. M. Antecký, poslanec: Vážený pán predsedajúci, vážené kolegyne, kolegovia, predkladám návrh, aby predmetný zákon Národná rada Slovenskej republiky prerokovala v druhom čítaní.
P. Paška, predseda NR SR: (2009-11-04):
(Hlasovanie.) 141 prítomných, 85 za, 8 proti, 48 sa zdržalo. Schválili sme návrh zákona o platobných službách. Teraz poprosím pána predsedu výboru pre financie, rozpočet a menu, ktorý je spoločným spravodajcom, pána poslanca Buriana, aby uvádzal v druhom čítaní hlasovanie o vládnom návrhu zákona o štátnom rozpočte na rok 2010 . Je to tlač 1218. Nech sa páči.
Hrnčiar, Andrej, podpredseda NR SR (2020-02-20):
Pani poslankyňa Blahová, tak teraz správne. Vy ste neboli prihlásený, pán poslanec. Nech sa páči, reakcia, pán poslanec Budaj. A môžte, pani Blahová, sa pomaličky presúvať.
Pročko, Jozef, poslanec NR SR (2023-12-19):
Ďakujem. Pán poslanec, som hlboko presvedčený, že Ústavný súd to bude riešiť. Viete, oni majú vždy tie svoje výklady Ústavného súdu. Peťo Pellegrini je úžasný človek v tom, že on vždy povie, že to je naše, náš Ústavný súd takto rozhodol. Ale ja som hlboko presvedčený, že naozaj pán poslanec Galko mal právo a porušili sa jeho základné práva tak, ako tu porušujú naše základné práva. To znamená, že, pán Dostál, ja som hlboko presvedčený, že keď to dáme na Ústavný súd, tak Ústavný súd, Ústavný súd rozhodne o tom, že tento, tento Galkov návrh mal byť schválený. Pretože pán Galko neurobil nič iné, len sa pomýlil v jednom bode. V jednom jedinom bode. V ďalších bodoch sa nepomýlil. V ďalších bodoch to povedal správne a aj predsedajúci vtedy nedal prečítať naspäť všetky tie body. To znamená, že predsedajúci v tej chvíli schválil všetky pozmeňujúce návrhy, ktoré pán... (Ruch v sále.) Môžte tam Podmanického... Pellegrini, môžte ho upozorniť?! (Prerušenie vystúpenia predsedajúcim.)
Vašečka, Richard, poslanec NR SR (2022-10-27):
Ďakujem za slovo, pán predsedajúci. Vážení kolegovia, kolegyne, pán navrhovateľ, pán spravodajca, dovoľujem si predniesť krátky pozmeňujúci návrh. V súlade s ustanoveniami zákona Národnej rady Slovenskej republiky č. 350 o rokovacom poriadku v znení neskorších predpisov predkladám pozmeňujúci a doplňujúci návrh poslanca Richarda Vašečku k poslaneckému návrhu zákona, ktorým sa mení a dopĺňa zákon č. 232/2022 Z. z. o financovaní voľného času dieťaťa a o zmene a doplnení niektorých zákonov a ktorým sa menia a dopĺňajú niektoré zákony, to je tlač 1185. Najprv odôvodnenie: Je to pozmeňujúci návrh, nie nejaký môj osobný, ale v spolupráci s predkladateľmi, s ministerstvom financií aj s odborom legislatívy, kde zapracuvávame najmä legislatívno-technické záležitosti jednak zo stanoviska v časti, stanoviska odboru legislatívy a aproximácie práva v časti A a potom sú tam legislatívno-technické úpravy, ktoré sa dotýkajú aj nejakých termínov a týkajú sa aj súvislostí s aktuálnou situáciou na Ukrajine, pretrvávajúcou infláciou, zvyšovaním cien a energetickou krízou. Toľko k odôvodneniu. A teraz by som prečítal znenie pozmeňujúceho návrhu. Takže v poslaneckom návrhu zákona navrhujem tieto zmeny a doplnenia. 1. K čl. I nový bod 8 V čl. I sa za doterajší bod 7 vkladá nový bod 8, ktorý znie: „8. V § 14 ods. 3 písm. b) piaty bod znie: „5. adresa trvalého pobytu, adresa prechodného pobytu alebo adresa tolerovaného pobytu,“.“ Nasledujúci bod sa primerane prečísluje. Tento bod nadobúda účinnosť 1. januára 2025, čo sa premietne do článku o účinnosti zákona. 2. K čl. I nové body 9, 10 a 11 V čl. I sa za doterajší bod 8 vkladajú nové body 9, 10 a 11, ktoré znejú: „9. § 17 vrátane nadpisu znie: „§ 17 Prechodné ustanovenie Dieťaťu, ktoré splní podmienky podľa tohto zákona k 15. januáru 2025 a neprestane ich spĺňať k 31. januáru 2025, platiteľ zriadi konto dieťaťa do 31. januára 2025; v tejto lehote platiteľ pripíše na konto dieťaťa príspevok za január až december 2025 a január 2026.“ 10. V čl. III sa vypúšťajú body 1, 3 a 6 až 8. 11. V čl. XI sa vypúšťajú slová „čl. I,“, vypúšťajú sa slová „čl. III bodov 1, 3, 6 a 8, čl. IV a V, čl. VI bodu 1 a čl. VIII až X,“ a slová „čl. III bodu 7, ktorý nadobúda účinnosť 1. januára 2024“ sa nahrádzajú slovami „čl. I, čl. IV a V, čl. VI bodu 1 a čl. VIII až X, ktoré nadobúdajú účinnosť 1. januára 2025“.“ Bod 9 nadobúda účinnosť 1. januára 2025 a body 10 a 11 nadobúdajú účinnosť 1. januára 2023, čo sa premietne do článku o účinnosti zákona. 3. K čl. II body 2 a 3 V čl. II bode 2 v § 37 ods. 3 a bode 3 v § 37a ods. 1 sa slová „20 eur“ nahrádzajú slovami „30 eur“. 4. K čl. III Vypúšťa sa článok III. Nasledujúce články sa primerane prečíslujú. 5. K doterajšiemu čl. IV V doterajšom článku IV sa za slová „1. januára 2023“ vkladajú slová „okrem čl. I bodov 1 až 10, ktoré nadobúdajú účinnosť 1. januára 2025“. Pán predsedajúci, skončil som čítanie pozmeňujúceho návrhu. Ďakujem.
Bugár, Béla, podpredseda NR SR (2011-03-31):
Pán poslanec Kaník.
Kaník, Ľudovít, poslanec NR SR (2011-07-07):
A keď Braňo Ondruš tu vystúpi a ide nás poučovať, že my sa tu chováme ako v krčme? Ale, páni, veď si nastavte zrkadlo, pozrite sa, teraz ste to predviedli dokonale. A keď Braňo Ondruš, rodený komunista, nás tu ide označiť za boľševikov, tak to už naozaj nie je nič iné, len to, že je trápny ako Fico. (Potlesk.)
Grendel, Gábor, podpredseda NR SR (2020-06-09):
Otváram rozpravu v rámci tohto čítania. Hlási sa niekto do rozpravy? Nie? Vyhlasujem rozpravu za skončenú a pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Mezenská, Helena, poslankyňa NR SR (2014-06-12):
Dovolím si zareagovať. Ja si rovnako ako pán poslanec Beblavý, tak aj pán poslanec Švejna myslím, že tento zákon si zaslúži našu pozornosť. Pre mňa je také pozoruhodné, že ho predkladá práve opozičný a možno pravicový poslanec, lebo príprava takýchto návrhov zákonov so silným solidarizačným a sociálnym rozmerom sa očakáva skôr zo strany zástupcov sociálnej vládnej strany. Považujem tento návrh za rovnako konštruktívny a spravodlivý, pretože sama dobre viem, že je tu veľké množstvo dôchodcov, ktorých stav je dnes alarmujúci, hlavne v prípade osamelých dôchodcov, ktorí sa nemôžu spoliehať ani na podporu svojich detí, nemajú ani manželky, sú to vdovy alebo vdovci. Viem, že mnohí dôchodcovia v našej krajine živoria. A ja som presvedčená o tom, že pri tom, ako tu sledujem nakladanie s rôznymi rozpočtovými položkami, sa nájde priestor na to, aby sa uzákonilo a legitimizovalo takéto právo na zabezpečenie minimálnej garancie dôchodkov pre dôchodcov s nízkymi príjmami. Takže v plnej miere takýto zákon podporujem a verím, že mu budú venovať pozornosť a svoj súhlas s podporou aj poslanci z vládnej strany. Ďakujem.
B. Bugár, podpredseda NR SR: (2004-01-22):
(Pauza pre neprítomnosť ministra obrany J. Lišku, predkladateľa návrhu zákona.)
P. Hrušovský, predseda NR SR: (2005-03-15):
M. Maxon, poslanec: Hlasujte za, ak nemáte náhodou výhrady svedomia.
Pčolinský, Peter, podpredseda NR SR (2023-06-13):
Pán poslanec Šefčík.
Gaborčáková, Soňa, poslankyňa NR SR (2018-09-17):
Ďakujem za slovo. Áno, ja si tiež myslím, a na to som vlastne viedla celú svoju rozpravu, aby sme naozaj hovorili konštruktívne. Ak už tie peniaze tak či tak budú vyhradené pre tie obedy, lebo my to nezvrátime ako opozícia, tak skúsme to nastaviť tak, aby to bolo adresné, aby to bol jeden z prvkov nejakého komplexného postoja k tomu, čo chceme s našimi deťmi v rámci vzdelávacieho procesu, v rámci životných podmienok robiť a tak jednoducho môžme raz dosiahnuť úroveň Fínska, kde naozaj ak majú nulté ročníky, ak sú tam dlho večer, tak poskytujú tú stravu pre nich. A tiež treba si akože rozmyslieť aj to, že oni dávajú tak veľa druhov tých jedál vo Fínsku, že tam si nájde svoj obed aj človek, ktorý má bezlepkovú diétu, aj ten, ktorý má, ja neviem, nejaké náboženstvo, ktoré mu bráni jesť nejaký druh mäsa a tak ďalej. Čiže naozaj, čo chceme tým dosiahnuť? Náš návrh zákona reflektuje, aby bolo to teplé jedlo denne, pretože vychádzame z toho, že súčasný stav tých dotácií ide z hmotnej núdze a tam v základných podmienkach je jedno teplé jedlo denne. Tak plňme si aspoň to, čo máme, a nastavme tie veci tak, ako máme. Ďakujem pekne.
Viskupič, Jozef, poslanec NR SR (2015-05-19):
Tá výzva o tom, čo máme a nemáme dovoliť Robertovi Ficovi v opozícii, by mohla padnúť ešte na úrodnejšiu pôdu, pretože teraz my vidíme, čo Robert Fico, sme asi jediný jeden parlament na svete, ktorý ráta počty opozičných poslancov, pritom potrebujeme väčšinu. Tuná pán Martvoň klame inak, pozrite si, do Googlu si hoďte Viskupič – Frešo, ako kto ho z opozície kedy ťapkal po pleci a ako som sa ja a kolega Hraško a Škripek zapojili do kampane pána Freša na VÚC-ku, jeden moment. A teraz pán Martvoň tu bude do nemoty vyrátavať, že koľko získa nejaký iný opozičný alebo podobne. Mňa zaujíma iný počet. Koľko hlasov dostane, a to by malo zaujímať aj mojich kolegov z opozície, lebo bude hanba, keď dostane opozičný kandidát 84 hlasov. Lebo keď ja budem dobre rátať, neviem, koľko vás bude pri tej voľbe, tak 83 poslancov SMER-u plus jeden opozičný kandidát a vy budete s kľudnou tvárou hovoriť o tom, že toto je zvolený opozičný kandidát na šéfa NKÚ. Nerátajme opozičných, tí nerozhodnú. Rátajme tých, ktorí idú zvoliť svojho kandidáta za použitia kolaborantov, ktorí sa rozhodli, že napriek tomu, že tu je nejaká vôľa presadiť jedného, 60 ľudí to potvrdilo a deklarovalo a verejne o tom hovorí, tak oni sa vydali na svoju vlastnú hru a triafajú vlastný gól do kontrolnej právomoci Najvyššieho kontrolného úradu.
Grendel, Gábor, podpredseda NR SR (2021-06-30):
Pani poslankyňa Martina Brisudová.
Beluský, Martin, poslanec NR SR (2019-06-26):
Ďakujem za slovo, vážený pán predsedajúci. Vážené panie poslankyne, páni poslanci, poslanci za stranu Kotleba – Ľudová strana Naše Slovensko Marian Kotleba, Milan Uhrík, Martin Beluský a Ján Kecskés predkladajú do Národnej rady Slovenskej republiky návrh zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov. Jedná sa o zákon, na základe ktorého poskytuje vláda Slovenskej republiky súkromným, domácim a zahraničným investorom pomoc buď vo forme dotácie, úľavy na dani z príjmu, príspevku na vytvorenie nových pracovných miest alebo formou prevodu alebo zámeny nehnuteľného majetku. Návrh nášho zákona má za cieľ znižovanie regionálnych rozdielov o podporu zamestnanosti v najmenej rozvinutých okresoch a obmedzenie prílivu lacnej pracovnej sily zo zahraničia do vyspelých okresov. V rámci tejto novely navrhujeme upraviť definíciu oprávneného prijímateľa investičnej pomoci tak, aby mohol štátnu investičnú pomoc získať len taký prijímateľ, ktorý plánuje zrealizovať investičný zámer minimálne v jednom z najmenej rozvinutých okresov na Slovensku. Tým by prišlo k praktickému presmerovaniu štátnej investičnej pomoci do najmenej rozvinutých okresov a k súčasnému obmedzeniu nepotrebnej štátnej investičnej pomoci do okresov s nízkou mierou evidovanej nezamestnanosti. Návrh zákona nepredpokladá zmenu výšky poskytovanej investičnej pomoci zo štátneho rozpočtu, iba zmenu prijímateľov tejto pomoci. Investičná pomoc smerovaná do najmenej rozvinutých regiónov prispeje k naštartovaniu hospodárstva daných regiónov, čo bude mať v konečnom dôsledku jednoznačne pozitívny vplyv na rozpočet verejnej správy. Novela zákona bude mať tiež pozitívny vplyv na podnikateľské prostredie a pozitívny vplyv na hospodárenie obyvateľstva. Viac uvediem v rozprave, do ktorej sa hlásim ako prvý.
Laššáková, Jana, podpredsedníčka NR SR (2015-07-01):
S reakciou pán poslanec Mikloško, nech sa páči.
Pellegrini, Peter, predseda NR SR (2023-12-20):
Aj. Ale to je zas len na vás, pán poslanec, či to bude aj.
Šíbl, Jaromír, poslanec NR SR (2021-09-30):
Dajte, prosím (ruch v sále a zaznievanie gongu), hlasovať o pozmeňujúcich a doplňujúcich návrhoch zo spoločnej správy spoločne o bodoch 1 až 9 s odporúčaním gestorského výboru schváliť.
J. Senko, poslanec: (2007-06-20):
To znamená, hlasujeme o bode 1 pozmeňujúceho návrhu pána poslanca Bárdosa a pani poslankyne Biró.
Grendel, Gábor, podpredseda NR SR (2022-06-14):
Dávam teraz slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Tomášovi Šudíkovi. Nech sa páči.
Laurenčík, Milan, podpredseda NR SR (2022-04-28):
Pán poslanec, máte doplňujúcu otázku? Aby mohol pán minister pokračovať, musíte stlačiť faktickú poznámku.
Jurinová, Erika, podpredsedníčka NR SR (2014-12-09):
S reakciou pán poslanec Kuffa, nech sa páči.
Brocka, Július, poslanec NR SR (2011-07-12):
Budeme hlasovať o návrhu pani poslankyne Blahovej, ale ona podala dva návrhy, ktoré spolu nesúvisia. Chcete, aby sme hlasovali jedným hlasovaním o obidvoch? Pán podpredseda, dajte hlasovať o návrhoch pani poslankyne Blahovej.
Faič, Vladimír, poslanec NR SR (2012-09-12):
Ďakujem za slovo, pán predseda. Pán kolega, ja som identifikoval až potom, keď ste začali hovoriť, že vy ste vlastne prvý, pretože vystupujete za poslanecký klub SDKÚ, ktorý sa pokúsil zdôvodniť neskutočnú atomizáciu a zlikvidovanie miestnej štátnej správy v roku 2004. Priznám sa, že takýto pokus som nepočul, pretože to išlo veľmi rýchlo, jednoduché opatrenia, ktoré viedli k tomu, že miestna štátna správa zanikla. Dnes neexistuje. Neskutočná atomizácia, ktorá sa uskutočnila v roku 2004, neprehľadnosť úradov tak na okresnej, a tak na krajskej úrovni. Dnes si treba položiť otázku, že či pre občana sú nevyhnutné špecializované úrady na krajskej úrovni a, samozrejme, ak ideme ďalej a hovoríme na väzbe na ESO, či sú skutočne dôležité a potrebné aj na tej okresnej úrovni. Pretože okres dnes nereprezentuje žiadny orgán miestnej štátnej správy, len ta tabuľa, ktorá je na začiatku okresu. A druhá vec, pretože tým ste začali, viete prečo nie je uskutočnený audit verejnej správy, tak ako to bolo uložené týmto parlamentom vláde Ivety Radičovej? Pretože to uznesenie, ktoré vláda Ivety Radičovej prijala 22. februára, ak sa nemýlim, nie je vnútorne previazané a má rozpory vo vecnej aj organizačnej rovine. Pretože najskôr sa uloží, že sa má uskutočniť audit do konca, myslím, do konca júla a potom je tam úloha, že sa spracuje postup a vecná stránka toho auditu, ktorá ale je uložená, že sa má spraviť do 15. septembra. To znamená, že sa nevytvorili predpoklady... (Prerušenie vystúpenia časomerom.)
Paška, Pavol, predseda NR SR (2013-02-05):
Hlasujeme. (Hlasovanie.) 142 prítomných, 84 za, 9 proti, 46 sa zdržalo a 3 nehlasovali. Sme v treťom čítaní . Otváram rozpravu. Nemám prihlášku do rozpravy, vyhlasujem ju za skončenú a budeme hlasovať.
Jurinová, Erika, podpredsedníčka NR SR (2014-09-24):
Pán poslanec Hraško.
Jurinová, Erika, podpredsedníčka NR SR (2012-09-25):
Ďakujem. Na vystúpenie reagovali piati páni poslanci. Uzatváram možnosť prihlásiť sa s faktickou poznámkou. Pán poslanec Sulík, nech sa páči.
M. Gibalová, poslankyňa: (2008-09-18):
Vážená pani ministerka Tomanová, interpelujem vás vo veci priznávania dávok v nezamestnanosti v interakcii na zákon 461 o sociálnom poistení. Uveďte, prosím, jednotlivo, koľkým evidovaným uchádzačom o zamestnanie nebola v rokoch 2004, 2005, 2006, 2007 aj 2008 priznaná dávka v nezamestnanosti pre nesplnenie podmienky ustanovenia § 104 ods. 2 zákona 461 o sociálnom poistení. Uveďte priemernú dĺžku doby vyplácania dávky v nezamestnanosti jednotlivo za uvedené roky a počet poberateľov dávky v hmotnej núdzi za uvedené roky, ktorí sa nachádzali v evidencii občanov uchádzajúcich sa o zamestnanie. Druhá interpelácia. Pani ministerka Tomanová, interpelujem vás v súvislosti s transformáciou Rady vlády Slovenskej republiky pre občanov so zdravotným postihnutím na Radu vlády Slovenskej republiky pre osoby so zdravotným postihnutím. Vysvetlite, prosím, prečo sekretariát Rady vlády pre seniorov Slovenskej republiky a Rady vlády Slovenskej republiky pre osoby so zdravotným postihnutím sú začlenené do priamej pôsobnosti ministerstva práce, sociálnych vecí a rodiny, ale predsedom Rady vlády Slovenskej republiky pre seniorov aj pre osoby so zdravotným postihnutím bol menovaný podľa uznesenia vlády Slovenskej republiky č. 488/2008 podpredseda vlády pre vedomostnú spoločnosť, európske záležitosti, ľudské práva a menšiny. Ďakujem.
Kaliňák, Robert, podpredseda vlády a minister vnútra SR (2018-02-08):
Vtedy ste nikdy na ňu nekričali... Pán poslanec, prosím vás pekne, vaša selektívna spravodlivosť je tak známa všeobecne, vás všetkých vlastne pôvodom zo SaS-ky, že je to na tom naozaj zábavné. Ale proste zneužiť poslanecký, alebo teda zneužiť zákon na to, aby ste reprezentovali vlastné stranícke, komunálne veci, to tu už dávno nebolo! A teraz ma zaujíma, keď zákon hovorí jasne, že má kandidovať politická strana alebo v koalícii. V meste sa prezentujete, že ste OKS, pán poslanec. Tu ste SaS. Tak ako je to naozaj? Aby sme vedeli, že jak ten zákon je, že či ste naraz v dvoch stranách alebo v koľkátich vlastne? A keď moralizujete, musíte začať od seba, lebo vy ste ten prvý, ktorý podviedol voličov, resp. zákon, ktorý hovorí jasne, buď ste straník, alebo koalícia. A SaS-ka nekandidovala ako koalícia, o tom som presvedčený. Takže od seba začnite, aby ste niekomu mohli niečo vyčítať. A keď sa snaží poslanecká časť alebo skupina poslancov presadiť aj vec, ktorá má zlepšiť podmienky, ja chápem, že sa vám to nepáči. Lebo prvé, čo ste urobili, keď ste boli vo vláde, ste tie podmienky zrušili a to by mali všetci vedieť. Ďakujem pekne. (Potlesk.)
P. Hrušovský, predseda NR SR: (2005-03-17):
(Hlasovanie.) 131 prítomných, 9 za, 44 proti, 78 sa zdržalo. Neschválili sme bod 11 zo spoločnej správy.
J. Ivančo, poslanec: (2009-04-22):
Ale k pani kolegyni Belásovej. Pani kolegyňa, žiadne vydieranie, žiadne vydieranie, to by sme si nedovolili. Tak silné koaličné strany, ako je SMER a SNS, vydierať, zvlášť keď sme v postavení opozície. My len, alebo ja osobne som vám len odcitoval časť volebného programu, vášho volebného programu. To, čo vám vadilo v roku 2006, keď ste vstupovali do predvolebnej kampane, je zaujímavé, že vám nevadí teraz. Je jasné, pani kolegyňa, že sa niektoré pravidlá už aj zmenili pod tlakom káuz, ktoré vznikli už za vašej vlády. A to ešte vám chcem pripomenúť, pani kolegyňa, budete sa veľmi hnevať, že Únia a tí, ktorí rozhodujú o eurofondoch v Bruseli, ešte nemohla vyjadriť všetky svoje výhrady, pretože títo ľudia nevedeli o tom, že celý jeden Operačný program, v našom prípade Technická pomoc v hodnote 3,6 mld., dokážete verejné obstarávanie urobiť cez jednu korkovú nástenku v rozsahu jedného metra štvorcového. To znamená, pani kolegyňa, že až teraz prídu razantnejšie opatrenia zo strany Únie, pretože to skutočne je nonsens, to, čo bolo v súvislosti s nástenkovým tendrom. A myslím si, že Brusel sa na základe tejto megakauzy v Slovenskej republike poučí a sám bude tlačiť na prísnejšie pravidlá. A ja len dúfam ako občan Slovenskej republiky, že váš bývalý minister Janušek spolu s nastúpivším pánom Štefanovom, ich práca nebude znamenať zmrazenie eurofondov. Ja v to dúfam, pani kolegyňa. Ďakujem pekne.
D. Lipšic, poslanec: (2006-12-07):
Prednedávnom sa predseda vlády vyjadril, že nepošleme našich vojakov na juh Afganistanu, pretože to je rizikové. Áno, služba v armáde a v polícii a vo väzenstve je riziková, preto musíme našich občanov, ktorí sa podujmú túto službu vykonávať, adekvátne chrániť. Musí to byť naša priorita. Chrániť ich životy, chrániť ich zdravie. Som veľmi smutný, že táto vláda túto najzákladnejšiu prioritu každého civilizovaného štátu opomína. Ďakujem.
Osuský, Peter, poslanec NR SR (2020-05-19):
Ďakujem za slovo, pán predsedajúci. Pán predseda Blanár, samozrejme, tak trošku podprahovo ste chceli plurálom zvýšiť intenzitu krivdy takzvanej, ktorá sa vám stala, keď ste hovorili „naši členovia“. Tak ako vyplynulo z vášho doplňujúceho návrhu, tí „naši členovia“, ak nerátam, že išlo o pluralis majestatis týkajúci sa Ľuboša Blahu, tak bol on. To znamená, my sme nevyškrtli nijakých vašich členov, vášho člena takzvane, ak, samozrejme, nerátate Mariana Kotlebu za svojho člena, lebo to bol druhý. Ale ten hádam ešte zatiaľ doteraz nie je celkom až váš člen. A pokiaľ ide o to posudzovanie, zahraničná politika má akýmsi spôsobom byť obrazom krajiny. A tak ako nemám nijakých, samozrejme, námietok, aby našu krajinu v drese SMER-u reprezentoval Peter Kmec, ako člen delegácie bude mať rovnakú právomoc vystúpiť, prihlásiť sa o slovo, hovoriť, robiť obraz krajiny, tak sa jednoducho domnievam, že Ľuboš Blaha ani Marian Kotleba svojou doterajšou politickou aktivitou nemôžu tvoriť obraz krajiny, o ktorej mám mať dobrú mienku. A len na záver pripomínam, ako sa Ľuboš Blaha vyhrážal Martinovi Poliačikovi za jeho hlasovanie v týchto štruktúrach na tému Ruska v súvislosti s okupáciou Krymu, keď on chcel kádrovať. To znamená, nie je on nepopísaný list a tým, ako sa do tohto parlamentu dostal, si niektoré brány zavrel. (Potlesk.)
M. Číž, podpredseda NR SR: (2008-11-04):
Ďalším bodom programu, ten predkladá rovnako pán podpredseda, pristúpime k rokovaniu o Koncepcii štátnej politiky starostlivosti o Slovákov žijúcich v zahraničí do roku 2015. Tento materiál má tlač 775, spoločná správa výborov má tlač 775a. (Reakcie z pléna.) Pardon, prepáčte, hlboko sa ospravedlňujem. Pokračujeme rokovaním o Národnom programe reforiem Slovenskej republiky na roky 2008 – 2010 . Materiál má č. 825. Pán podpredseda vlády, máte opäť slovo, poprosím, aby ste tento materiál uviedli.
Ivan, Miroslav, poslanec NR SR (2019-06-24):
Ďakujem, ja by som len chcel naozaj povedať, že jak sa hovorí, všetko so všetkým súvisí a ja mám niekoľko listov od dopravcov, ako im táto poistná daň zvýšila náklady na prevádzku a na ich podnikanie, čo, samozrejme, bráni dopravcom lepšie motivovať svojich zamestnancov, a zároveň sme svedkami toho, ako vláda schválila zákon, ktorý nám sem príde asi v septembri o tom, že práve toto je dôvod, že je malý dopyt o túto prácu, tak vláda chce znížiť vek vodičov kamiónov z 21 na 18 rokov a vodičov autobusom z 24 na 21, aby pritiahla nových ľudí za volanty kamiónov a autobusov. Toto je recept. Takto znižujme náklady dopravcom a takto vytvorme priestor, aby mohli motivovať tých ľudí, ktorí chcú pracovať ako vodiči v kamiónoch, a nemusíme preto hľadať potom vodičov medzi 18-ročnými. To je podľa mňa riešením. Ďakujem.
Vašečka, Richard, poslanec NR SR (2012-06-20):
Ďakujem. Ja som myslel, že sa už dnes nebudem k ničomu vyjadrovať, ale ešte pán Jarjabek mi dal príležitosť, nechcem polemizovať, chcem sa vyjadriť k jednej konkrétnej veci. Takže na záver po kope tých politických rečí niekedy k veci, niekedy viac-menej od veci, tak tie dve minútky. Povedali ste, že to nie je o peniazoch, nemyslím si, že veci sú na prvom mieste o peniazoch, ale ja tu dnes nezastupujem ani bývalú politickú garnitúru, nie som členom žiadnej strany, ale som zástupca občanov a jednej, myslím, že nie úplne maličkej skupiny občanov, ktorí v zásade televíziu nesledujú, lebo majú iné zdroje informácií a kultúry, ale platia koncesionárske poplatky. Takže ja som celkom rád, že keď teda tie peniaze už platím, tak aspoň sa nevytvára tá sekera a že sa hospodári úsporne a efektívne. Čiže to by som ocenil, že sa udialo za pani Zemkovej ako zástupca tejto skupiny občanov, a potom mi prichádza na um teda ešte otázočka, ak som dobre sledoval vec, tak od 1. januára 2013 by sa tie poplatky už platiť nemali, tak mám otázku, že či náhodou neplánujete zase niečo tak zmeniť, aby sa znova pokračovalo v povinnosti platiť ? Ďakujem.
Bugár, Béla, podpredseda NR SR (2017-09-13):
Vyhlasujem rozpravu za skončenú. Nech sa páči, pán navrhovateľ, môžeš sa vyjadriť k rozprave.
Glváč, Martin, podpredseda NR SR (2016-09-23):
Pán poslanec Matovič. Takže, pán poslanec Galko.
P. Paška, predseda NR SR: (2006-10-17):
Ako ďalší vystúpi pán poslanec Novotný, pripraví sa pán poslanec Janiš. Pán poslanec, prepáčte, keďže sa blíži 17.00 hodina, ktorú sme si dohodli ako čas hlasovania, chcem sa opýtať, či vám bude postačovať čas na vystúpenie. (Odpoveď z pléna.) Áno, ďakujem pekne.
Glváč, Martin, podpredseda NR SR (2017-05-17):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Jeden pán poslanec. Ukončujem možnosť prihlásenia sa. Pán poslanec Krajniak, nech sa páči.
Kosová, Ingrid, poslankyňa NR SR (2024-01-23):
Ďakujem za slovo. Myslím si, že nikto z opozície, ktorí sme tu, ale aj celá opozícia nemá pochybnosti o tom, že zmeny Trestného zákona sú naozaj určené len na ochranu tých, ktorí čelia trestnému stíhaniu v súčasnosti a boja sa, že pôjdu do basy a to pekne na dlho. A, samozrejme, že ÚŠP im stojí v ceste, a to je tak ten dôvod, prečo sa tak veľmi ponáhľajú s jeho zrušením. A vôbec ich nezaujíma, aký osud čaká existujúce kauzy korupcie a organizovaného zločinu. Je im úplne jedno, že tieto veľké skupinové prípady či už ekonomickej, alebo násilnej trestnej činnosti je ÚŠP momentálne schopný vyriešiť za jeden až dva roky, čo v podmienkach nižších súdov, samozrejme, nebude možné, pretože nemajú ani systém, ani metodiku, ani potrebné logistické a manažérske zabezpečenie. V prvom rade im ide o to, aby napríklad pán Brhel v kauze Mýtnik, ktorý za legalizáciu výnosov by dostal po starom osem, tak teraz po novom by mohol dostať len dva, alebo aby pán Kováčik za úplatok nedostal päť až dvanásť rokov, ale možno tri roky, alebo prinajhoršom zaplatí peňažný trest a vyviazne s podmienkou. Takže áno, aj, Danka, zdieľam tvoju frustráciu, tejto vláde nezáleží ani na školstve, ani na zdravotníctve, dokonca ani na cenách potravín a na energií. Trápia ich len neprimerane vysoké trestné sadzby súvisiace s ekonomickou činnosťou a korupciou a, samozrejme, úrad, ktorý to vyšetruje a odhaľuje. A my presne toto pokladáme za veľký problém pre demokraciu, a preto vás neustále vyzývame a opakujeme vám, aby ste vysvetlili tento zámer, aby ste ho poriadne zargumentovali, ale to sa, samozrejme, nedeje. Prečo by aj? Viete čo? Stiahnite tú novelu a radšej zoberte tú Karasovu verziu a tú nám predložte, pretože tá bola aspoň vytvorená v participatívnom procese. Ďakujem. (Potlesk.)
Bugár, Béla, podpredseda NR SR (2010-10-21):
Pán podpredseda vlády, ak vás môžem poprosiť, predpokladám, že ešte budete potrebovať viac času, to znamená, že by sme teraz prerušili, ďakujem za pochopenie a budeme pokračovať po hlasovaní. Žiadam všetkých poslancov, aby sa vrátili do rokovacieho priestoru.
Glváč, Martin, podpredseda NR SR (2017-05-12):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Radovanovi Balážovi. Nech sa páči.
Hrnčiar, Andrej, podpredseda NR SR (2018-06-13):
Pán poslanec Bastrnák.
Kaščáková, Renáta, poslankyňa NR SR (2018-05-11):
Ďakujem veľmi pekne, Karol, za tvoju iniciatívu. Myslím si, že je v našom kraji veľmi dôležitá a chcem vyjadriť také sklamanie, že vlastne dnes tu v pléne pri tvojom vystúpení nesedel nikto z Trenčianskeho kraja, dokonca ani pán župan, ktorý je zároveň poslancom, ani, povedzme, pani primátorka z Prievidze napriek tomu, že sa tejto problematike, ako deklarujú, veľmi vážne venujú a dokonca sa zúčastňujú iniciatív, ktoré idú z Úradu vlády a ktoré sú zamerané na útlm ťažby, na ktoré by sa mali použiť eurofondy. V tejto súvislosti je pre mňa zaujímavé napríklad to, že, alebo treba povedať, že Trenčiansky samosprávny kraj napriek tomu, že teda už hovoríme takmer všetci o nutnosti útlmu ťažby, ide stále nejakou svojou cestou, ako keby sa nič nechumelilo, proste na zastupiteľstvo, ktoré mali v apríli, predložili zmeny územného plánu, ktoré normálne rátali s otvorením dvanásteho ťažobného poľa. Našťastie, sa teda neschválilo VZN-ko, ktoré by potvrdilo právoplatnosť tohoto nariadenia, takže príde mi to, že na jednej strane proste ešte nie je ukončená ani EIA, preto to ťažobné pole, pričom už aj EIA pracuje z variantov, že ťažba sa nerozšíri. Vieme, že sa tam teda dejú rôzne petície občanov, ktorí sú proti tejto ťažbe, potom sú antipetície za túto ťažbu, ktoré, ako vieme, teda prebiehajú pod nátlakom, ako ukazovala aj tvoja posledná tlačovka, pod nátlakom Hornonitrianskych baní. Takže mám pocit, že sa tu rozchádzajú také slová so skutkami. A keby sme schválili tento návrh, tak by sme iba dokázali, že máme úprimný záujem tú ťažbu naozaj utlmiť a to dvanáste ťažobné pole neotvoriť. Takže ja sa len obávam, že sa to nestane, pretože, ako vravím, záujem prítomných z Trenčianskeho kraja to nenasvedčuje.
P. Paška, predseda NR SR: (2008-04-11):
Pani poslankyňa Tkáčová.
Paška, Pavol, predseda NR SR (2012-05-04):
Dobre, ďakujem veľmi pekne. Ďakujem pekne, pán poslanec. Dámy a páni, na základe dohody s vedeniami jednotlivých poslaneckých klubov prerušujem teraz rokovanie o tomto bode rozpravu a prerušujem rokovanie programu druhej schôdze Národnej rady a budeme pokračovať v stredu deviateho o 9.00 hodine ráno. Prajem vám pekný predĺžený víkend, ako aj sviatočný deň 8. mája. Dovidenia. (Prerušenie rokovania o 12.54 hodine.)
P. Paška, predseda NR SR: (2006-10-18):
Nech sa páči, pani Angyalová.
Goga, Pavol, poslanec NR SR (2018-10-24):
Ďakujem, pán podpredseda. V rozprave nevystúpili žiadni poslanci. Prosím, dajte hlasovať o tom, že Národná rada Slovenskej republiky sa rozhodla prerokovať uvedený návrh zákona v druhom čítaní.
I. Štefanec, poslanec: (2009-04-23):
Dámy a páni, vo svojej interpelácii sa obraciam na ministra školstva pána Jána Mikolaja. Vážený pán minister školstva, chcem vás interpelovať ohľadom zloženia slovenského olympijského top tímu pre Olympijské hry v Londýne v roku 2012. Žiadam vás o vyjadrenie, prečo do tohto top tímu nebola zaradená, napriek splneniu potrebných kritérií, tenistka Dominika Cibulková. Ďakujem pekne.
Jurinová, Erika, podpredsedníčka NR SR (2015-10-06):
Týmto vyhlasujem všeobecnú rozpravu za skončenú. Pán navrhovateľ, záverečné slovo si nežiada. Pani spravodajkyňa, chcete sa vyjadriť? Rovnako nie. Prerušujem rokovanie o tomto bode programu. Nasleduje prvé čítanie o návrhu poslanca Národnej rady Slovenskej republiky Igora Hraška na vydanie zákona, ktorým sa dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov . Návrh zákona má tlač 1766. Návrh na jeho pridelenie na prerokovanie výborom je v rozhodnutí č. 1778. Dávam slovo poslancovi Igorovi Hraškovi, aby návrh zákona uviedol. Nech sa páči.
M. Dzurinda, predseda vlády SR: (2002-05-30):
J. Migaš, predseda NR SR: Páni poslanci, môžeme pokračovať ďalej, však? Ďalšiu otázku položila pani poslankyňa Podhradská... (Ruch v sále.) No upokojte sa nakoniec.
Sulík, Richard, predseda NR SR (2010-12-15):
Ďakujem pekne. Dávam slovo spravodajcovi, ktorého určil navrhnutý gestorsky výbor pre hospodárstvo, výstavbu a dopravu, poslancovi Dušanovi Švantnerovi. Nech sa páči, pán poslanec.
Grendel, Gábor, podpredseda NR SR (2020-04-29):
Štyria poslanci, teda dve poslankyne a dvaja poslanci s faktickými. Ako prvý, pán poslanec Dostál.
Hrnčiar, Andrej, podpredseda NR SR (2019-03-27):
Otváram rozpravu v rámci tretieho čítania. Hlási sa niekto do rozpravy? Nie je tomu tak. Takže...
Bugár, Béla, podpredseda NR SR (2018-12-06):
Pán poslanec Kamenický.
Kollár, Boris, predseda NR SR (2022-11-30):
Pokračujem hlasovaním v druhom čítaní o návrhu poslancov Haláka, Žitňanskej a Šofranko na vydanie zákona, ktorým sa mení a dopĺňa autorský zákon, tlač č. 1251, bod 49 schváleného programu. Dávam slovo spoločnej spravodajkyni z výboru pre kultúru a média pani poslankyni Monike Kozelovej, aby uvádzala hlasovanie. Nech sa páči, máte slovo. (Hlasovanie o návrhu poslancov Národnej rady Slovenskej republiky Róberta Haláka, Jany Žitňanskej a Márie Šofranko na vydanie zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov , tlač 1251.)
A. Belousovová, podpredsedníčka NR SR: (2008-09-16):
Pani navrhovateľka, chcete k nej zaujať stanovisko?  Nech sa páči.
Pellegrini, Peter, predseda NR SR (2014-12-04):
Ďakujem pekne, pán predseda. Pýtam sa pána poslanca, či má doplňujúcu otázku. Nie, nemá. Pán predseda, druhú otázku položil pán poslanec Jozef Mikloško: „Na terajšiu 44. schôdzu Národnej rady Slovenskej republiky som navrhol bod programu, ktorý nebol odsúhlasený, o súčasnej situácii na Ukrajine, ktorá je dramatická. V utorok ste, pán premiér, v HN klube spomenuli, že na 70 % hrozí na Ukrajine priamy vojenský konflikt, a to nie rusko-ukrajinský. Mohli by ste zákonodarný zbor viac informovať, aký konflikt ste mali na mysli?“ Nech sa páči, pán predseda.
Viskupič, Marián, poslanec NR SR (2020-09-22):
Ďakujem pekne. Odporúčam, aby Národná rada Slovenskej republiky, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh zákona v druhom čítaní. Vážený pán predseda, prosím, dajte o tomto mojom návrhu hlasovať.
B. Bugár, podpredseda NR SR: (2005-11-08):
(Hlasovanie.) Prítomných 142, za 114, proti 1, hlasovania sa zdržalo 27 poslancov. Návrh sme schválili. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy v rámci tohto čítania. Konštatujem, že nie je to tak. Končím možnosť prihlásiť sa do rozpravy. Vyhlasujem rozpravu za skončenú. Nech sa páči, záverečné hlasovanie.
Tkáčová, Jarmila, poslankyňa NR SR (2010-12-15):
Ďakujem za slovo, pán podpredseda. Prosím, dajte hlasovať o uznesení, ktoré som predniesla v rámci správy o prerokovaní petície.
Grendel, Gábor, podpredseda NR SR (2022-11-09):
Ďakujem pekne, pán minister. Dávam slovo členovi výboru pre hospodárske záležitosti pánovi poslancovi Vojtechovi Tóthovi, aby informoval Národnú radu o výsledku prerokovania návrhu vlády vo výbore.
P. Hrušovský, predseda NR SR: (2005-10-28):
(Hlasovanie.) 126 prítomných, 121 za, 3 sa zdržali, 2 nehlasovali. Návrh sme schválili. Pristúpime k tretiemu čítaniu o vládnom  návrhu zákona o slobodnom prístupe k informáciám. Otváram rozpravu. Keďže sa do rozpravy nehlási z prítomných pánov poslancov žiaden, vyhlasujem ju za skončenú a pristúpime k hlasovaniu o návrhu zákona ako o celku so schválenými pozmeňujúcimi  návrhmi s odporúčaním gestorského výboru schváliť ho. (Hlasovanie.) 123 prítomných, 102 za, 16 sa zdržalo, 5 nehlasovalo. Návrh zákona sme schválili . Teraz poprosím pána predsedu výboru, aby z poverenia výboru predložil návrhy hlasovaní k prerokúvanému návrhu vlády na vydanie zákona, ktorým sa mení a dopĺňa zákon o konkurze a vyrovnaní (tlač 1272). Nech sa páči, pán poslanec. J. Drgonec, poslanec: V rozprave neboli predložené k tomuto návrhu zákona nijaké pozmeňujúce ani doplňujúce návrhy. V spoločnej správe je predložených päť bodov pozmeňujúcich a doplňujúcich návrhov. Gestorský výbor odporúča hlasovať o pozmeňujúcich a doplňujúcich návrhoch 1, 2, 3, 4, 5 spoločne s návrhom gestorského výboru schváliť ich.
Uhliarik, Ivan, minister zdravotníctva SR (2011-05-19):
Ďakujem pekne. Vážený pán podpredseda, vážené pani poslankyne, páni poslanci, účelom tohto vládneho návrhu je zabezpečiť vzájomné prepojenie medzi zákonom č. 355/2007 Z. z. o ochrane, podpore a rozvoji verejného zdravia a zákonom Národnej rady č. 42/1994 Z. z. o civilnej ochrane obyvateľstva takým spôsobom, ktorý zabezpečí ochranu života, zdravia, životného prostredia a majetku pri ohrození verejného zdravia chemickými, biologickými alebo fyzikálnymi faktormi s medzinárodným dosahom v tom prípade, ak stupeň ohrozenia verejného zdravia si bude vyžadovať zapojenie zložiek civilnej ochrany. Podľa tejto úpravy sa v zákone č. 355/2007 Z. z. nahrádza pojem mimoriadna udalosť pojmom ohrozenie verejného zdravia a v zákone č. 42/1994 Z. z. sa definícia mimoriadna udalosť rozširuje o pojem ohrozenie verejného zdravia II. stupňa. Uvedenú úpravu si vyžiadala implementácia Medzinárodných zdravotných predpisov schválených Svetovou zdravotníckou organizáciou dňa 23. mája 2005. V súvislosti s touto implementáciou sa ďalej navrhuje doplnenie definície neodkladnej zdravotnej starostlivosti v zákone č. 576/2004 Z. z., pretože prax ukázala, že súčasná definícia neodkladnej zdravotnej starostlivosti je z hľadiska prevencie a šírenia nákazy nedostatočná. Vážený pán podpredseda, pani poslankyne, páni poslanci, ďakujem pekne za podporu predloženého návrhu zákona. Ďakujem.
B. Bugár, podpredseda NR SR: (2006-02-02):
(Hlasovanie.) Prítomných je 140 poslancov, za 131, zdržali sa 5, nehlasovali 4. Sme v treťom čítaní . Otváram rozpravu v rámci tretieho čítania. Pýtam sa, kto sa hlási do rozpravy? Konštatujem, že nikto. Vyhlasujem rozpravu za skončenú. Nech sa páči.
Kollár, Boris, predseda NR SR (2022-12-06):
Pán poslanec Kuriak, nech sa páči.
Kvasnička, Marián, poslanec NR SR (2013-10-24):
Jožko, chcel som ti poďakovať, a teda poďakujem ti za dve veci, ktoré tak vnímam napriek tej matérii, ktorá je oveľa agresívnejšia, lebo odvolávame ministerku. Predovšetkým to, že vnášaš do tých svojich rozpráv, do tých svojich vystúpení také videnie, ktoré by som nazval nie dualistickým, že to čierno-biele videnie, ktorým sa vyznačujú parlamenty, že ty ten krajný radikalizmus nepestuješ. To je také úctyhodné a veľmi si to vážim. A druhá vec, ktorá, že sa do krvi biješ za seniorov, že je to agenda. Istý čas som si myslel, že to robíš v takom strete záujmov, že sám si v tej generácii, kedy už môžeš, ale keďže sa blížim k tomuto kmeťovskému veku aj ja, stále viac a viac ti fandím. Vďaka.
Hrnčiar, Andrej, podpredseda NR SR (2016-09-20):
Otváram všeobecnú rozpravu. Do rozpravy som dostal jednu písomnú prihlášku. Nech sa páči, pani poslankyňa Zemanová.